CELEX: 32005D0225
Language: sk
Date: 2005-03-14 00:00:00
Title: 2005/225/ES: Rozhodnutie Komisie zo 14. marca 2005, ktorým sa mení a dopĺňa rozhodnutie 2003/526/ES, pokiaľ ide o kontrolné opatrenia týkajúce sa klasického moru ošípaných v Nemecku, Francúzsku, Luxembursku a na Slovensku [oznámené pod číslom K(2005) 600] (Text s významom pre EHP)

17.3.2005   
            
            
               SK
            
            
               Úradný vestník Európskej únie
            
            
               L 71/70
            
         
      ROZHODNUTIE KOMISIE
   
   zo 14. marca 2005,
   ktorým sa mení a dopĺňa rozhodnutie 2003/526/ES, pokiaľ ide o kontrolné opatrenia týkajúce sa klasického moru ošípaných v Nemecku, Francúzsku, Luxembursku a na Slovensku
   [oznámené pod číslom K(2005) 600]
   (Text s významom pre EHP)
   (2005/225/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 90/425/EHS z 26. júna 1990, týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (1), a najmä na jej článok 10 ods. 4,
   keďže:
   
               (1)
            
            
               V dôsledku vypuknutia klasického moru ošípaných sa v niektorých členských štátoch prijalo rozhodnutie Komisie 2003/526/ES z 18. júla 2003 o ochranných opatreniach proti klasickému moru ošípaných v Belgicku, Francúzsku, Luxembursku a Nemecku (2). Toto rozhodnutie ustanovuje určité dodatočné kontrolné opatrenia súvisiace s klasickým morom ošípaných.
            
         
               (2)
            
            
               Situácia klasického moru ošípaných v niektorých oblastiach Porýnia-Falcka v Nemecku, v departemente Moselle vo Francúzsku a v Luxembursku sa výrazne zlepšila. Rovnako je to v prípade území Regionálnych veterinárnych a potravinových správ v Leviciach, Nitre, Topoľčanoch, Novom Meste nad Váhom a v okrese Púchov na Slovensku. Z tohto dôvodu by sa už opatrenia prijaté v rozhodnutí 2003/526/ES, týkajúce sa týchto oblastí, nemali uplatňovať.
            
         
               (3)
            
            
               Vzhľadom na celkovú situáciu klasického moru ošípaných v iných oblastiach Nemecka, Francúzska a Slovenska je vhodné predĺžiť platnosť rozhodnutia 2003/526/ES.
            
         
               (4)
            
            
               Rozhodnutie 2003/526/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2003/526/ES sa mení a dopĺňa takto:
   
               1.
            
            
               V článku 11 sa dátum „30. apríla 2005“ nahrádza dátumom „30. apríla 2006“.
            
         
               2.
            
            
               Príloha A sa nahrádza textom uvedeným v prílohe k tomuto rozhodnutiu.
            
         Článok 2
   Toto rozhodnutie je určené členským štátom.
   
      V Bruseli 14. marca 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).
   
      (2)  Ú. v. EÚ L 183, 22.7.2003, s. 46. Rozhodnutie naposledy zmenené a doplnené rozhodnutím 2004/831/ES (Ú. v. EÚ L 359, 4.12.2004, s. 61).
   
      PRÍLOHA
      
         
            „PRÍLOHA
            ČASŤ I
            Oblasti v Nemecku a Francúzsku uvedené v článkoch 2, 3, 5, 6, 7 a 8:
            
                        1.
                     
                     
                        Nemecko: v spolkovej krajine Porýnie-Falcko:
                        
                                    a)
                                 
                                 
                                    okresy: Bad Dürkheim, Donnersbergkreis a Südliche Weinstraße;
                                 
                              
                                    b)
                                 
                                 
                                    mestá: Speyer, Landau, Neustadt an der Weinstraße, Pirmasens a Kaiserslautern;
                                 
                              
                                    c)
                                 
                                 
                                    v okrese Alzey-Worms: lokality Stein-Bockenheim, Wonsheim, Siefersheim, Wöllstein, Gumbsheim, Eckelsheim, Wendelsheim, Nieder-Wiesen, Nack, Erbes-Büdesheim, Flonheim, Bornheim, Lonsheim, Bermershein vor der Höhe, Albig, Bechenheim, Offenheim, Mauchenheim, Freimersheim, Wahlheim, Kettenheim, Esselborn, Dintesheim, Flomborn, Eppelsheim, Ober-Flörsheim, Hangen-Weisheim, Gundersheim, Bermersheim, Gundheim, Framersheim, Gau-Heppenheim, Monsheim a Alzey;
                                 
                              
                                    d)
                                 
                                 
                                    v okrese Bad Kreuznach: lokality Becherbach, Reiffelbach, Schmittweiler, Callbach, Meisenheim, Breitenheim, Rehborn, Lettweiler, Abtweiler, Raumbach, Bad Sobernheim, Odernheim a. Glan, Staudernheim, Oberhausen a. d. Nahe, Duchroth, Hallgarten, Feilbingert, Hochstätten, Niederhausen, Norheim, Bad Münster a. Stein-Ebernburg, Altenbamberg, Traisen, Fürfeld, Tiefenthal, Neu-Bamberg, Frei-Laubersheim, Hackenheim, Volxheim, Pleitersheim, Pfaffen-Schwabenheim, Biebelsheim, Guldental, Bretzenheim, Langenlonsheim, Laubenheim, Dorsheim, Rümmelsheim, Windesheim, Stromberg, Waldlaubersheim, Warmsroth, Schweppenhausen, Eckenroth, Roth, Boos, Hüffelsheim, Schloßböckelheim, Rüdesheim, Weinsheim, Oberstreit, Waldböckelheim, Mandel, Hargesheim, Roxheim, Gutenberg a Bad Kreuznach;
                                 
                              
                                    e)
                                 
                                 
                                    v okrese Germersheim: samosprávy Lingenfeld, Bellheim a Germersheim;
                                 
                              
                                    f)
                                 
                                 
                                    v okrese Kaiserslautern: samosprávy Weilerbach, Otterbach, Otterberg, Enkenbach-Alsenborn, Hochspeyer, Kaiserslautern-Süd, Landstuhl a Bruchmühlbach-Miesau, lokality Ramstein-Miesenbach, Hütschenhausen, Steinwenden and Kottweiler-Schwanden;
                                 
                              
                                    g)
                                 
                                 
                                    v okrese Kusel: samosprávy Odenbach, Adenbach, Cronenberg, Ginsweiler, Hohenöllen, Lohnweiler, Heinzenhausen, Nussbach, Reipoltskirchen, Hefersweiler, Relsberg, Einöllen, Oberweiler-Tiefenbach, Wolfstein, Kreimbach-Kaulbach, Rutsweiler a. d. Lauter, Rothselberg, Jettenbach a Bosenbach;
                                 
                              
                                    h)
                                 
                                 
                                    v okrese Rhein-Pfalz: samosprávy Dudenhofen, Waldsee, Böhl-Iggelheim, Schifferstadt, Römerberg a Altrip;
                                 
                              
                                    i)
                                 
                                 
                                    v okrese Südwestpfalz: samosprávy Waldfischbach-Burgalben, Rodalben, Hauenstein, Dahner-Felsenland, Pirmasens-Land and Thaleischweiler-Fröschen, samosprávy Schmitshausen, Herschberg, Schauerberg, Weselberg, Obernheim-Kirchenarnbach, Hettenhausen, Saalstadt, Wallhalben a Knopp-Labach.
                                 
                              
                  
                        2.
                     
                     
                        Francúzsko:
                        Územie departementu Bas-Rhine a Moselle:
                        
                                    —
                                 
                                 
                                    západne od cesty D 264 od hranice s Nemeckom vo Wissembourgu po Soultz sous forêts, severne od cesty D 28 od Soultzu sous forêts po Reichshoffen (celé územie samosprávy Reichshoffen je zahrnuté do tejto oblasti), východne od cesty D 62 od Reichshoffenu do Bitche a ďalej východne od cesty D 35 od Bitche k hranici s Nemeckom (v Ohrenthali), južne od hranice s Nemeckom z Ohrenthalu do Wissembourgu a
                                 
                              
                                    —
                                 
                                 
                                    samospráv Surbourg a Offwiller a štátne lesy Mouterhouse a Ingwiller.
                                 
                              
                  ČASŤ II
            Oblasti na Slovensku uvedené v článkoch 2, 3, 5, 7 a 8
            Regionálne veterinárne a potravinové správy (RVPS) Trnava (s pôsobnosťou v okresoch Piešťany, Hlohovec a Trnava), Trenčín (s pôsobnosťou v okresoch Trenčín a Bánovce nad Bebravou), Prievidza (s pôsobnosťou v okresoch Prievidza a Partizánske), Púchov (s pôsobnosťou v okresoch Púchov a Ilava), Žiar nad Hronom (s pôsobnosťou v okresoch Žiar nad Hronom, Žarnovica a Banská Štiavnica), Zvolen (s pôsobnosťou v okresoch Zvolen, Krupina a Detva), Banská Bystrica (s pôsobnosťou v okresoch Banská Bystrica a Brezno), Lučenec (s pôsobnosťou v okresoch Lučenec a Poltár) a Veľký Krtíš.“